**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 16/05/2022**

**Αριθμ. Πρωτ.: 7861**

**ΑΠΟΣΠΑΣΜΑ**

**Από το πρακτικό της αριθμ. 17ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 136**

**α)Έγκριση Συμμετοχής του Δήμου Λεβαδέων στην Πρόσκληση του «Πράσινου Ταμείου» του Υπουργείου Περιβάλλοντος & Ενέργειας με Α.Π. 4559/28-06-2021 και τίτλο «Επιχειρησιακό σχέδιο για την εξασφάλιση κοινόχρηστων και κοινωφελών χώρων-Ε.Σ.Ε.Κ.Κ.» στα πλαίσια του Χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2021 και δέσμευση για την αναμόρφωση του προϋπολογισμού και την εγγραφή της υποβαλλόμενης πρότασης σε κωδικό, εφόσον αυτή εγκριθεί β) κάλυψη από ίδιους πόρους του επιπλέον ποσού σε περίπτωση που ο προϋπολογισμός της υποβαλλόμενης πρότασης είναι μεγαλύτερος από το ανώτατο ποσό χρηματοδότησης, γ) εξουσιοδότηση του Δημάρχου Λεβαδέων για την υποβολή του αιτήματος και υπογραφή όλων των σχετικών και απαραίτητων εγγράφων για το σκοπό αυτό και δ) Ορισμό Διευθύνουσας Υπηρεσίας.**

Στη Λιβαδειά σήμερα 11η Μαϊου 2022 ημέρα Τετάρτη , ώρα 14.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 7359/06-05-2022 έγγραφη πρόσκληση του Προέδρου της & Δημάρχου Λεβαδέων

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Καραμάνης Δημήτριος

2. Αποστόλου Ιωάννης (αν/κό μέλος κ. Μητά Αλέξανδρου) (Αν και είχε νόμιμα προσκληθεί)

3. Καλογρηάς Αθανάσιος ΄

4. Σαγιάννης Μιχαήλ

5. Μερτζάνης Κωνσταντίνος

6. Καπλάνης Κωνσταντίνος

7 Πούλος Ευάγγελος

8. Μπράλιος Νικόλαος (προσήλθε στο 1ο Θ.Η.Δ.)

9.Τουμαράς Βασίλειος

.

Ο Πρόεδρος της Οικονομικής Επιτροπής εισηγούμενος το 8ο (εξ αναβολής) θέμα της ημερήσιας διάταξης έθεσε υπόψη των μελών την με αριθ. πρωτ. 481/29-03-2022 εισήγηση της Δ/νσης Πολεοδομίας – Τμήμα Δόμησης και Πολεοδομικών Εφαρμογών του Δήμου Λεβαδέων στην οποία αναφέρονται τα εξής :

***ΓΕΝΙΚΑ ΣΤΟΙΧΕΙΑ ΤΗΣ ΠΡΟΣΚΛΗΣΗΣ***

*Προκειμένου να προωθηθεί ο χωρικός σχεδιασμός και να ολοκληρωθεί η εφαρμογή του σχεδίου πόλης και η απόκτηση των χαρακτηρισμένων κοινόχρηστων και κοινωφελών χώρων, οι δήμοι καταρτίζουν Επιχειρησιακό Σχέδιο εντός των διοικητικών ορίων τους, στο οποίο καταγράφονται, ανά δήμο ή δημοτική ενότητα ή δημοτική κοινότητα, οι χαρακτηρισμένοι από το σχέδιο πόλης κοινόχρηστοι και κοινωφελείς χώροι. Οι χώροι για τους οποίους δεν έχει συντελεστεί η απαλλοτρίωση ιεραρχούνται βάσει κριτηρίων ως προς την αναγκαιότητα απόκτησής τους για τον ευρύτερο πολεοδομικό σχεδιασμό του Δήμου λαμβάνοντας υπόψη και το χρόνο που έχει παρέλθει από την επιβολή της ρυμοτομικής απαλλοτρίωσης.*

***ΣΤΟΙΧΕΙΑ ΕΠΙΛΕΞΙΜΟΤΗΤΑΣ ΠΡΟΣΚΛΗΣΗΣ***

*Προκειμένου το Πράσινο Ταμείο να προχωρήσει σε ένταξη, οι προτάσεις θεωρούνται επιλέξιμες και αξιολογούνται με βάση τα ακόλουθα κριτήρια επί ποινή αποκλεισμού:*

*• Πληρότητα πρότασης (μέσω της ηλεκτρονικής αίτησης υποβολής)*

*• Επιλεξιμότητα – Συμβατότητα με το άρθρο 92 του ν.4759/2020 και την υπ. αριθμ. οικ.ΥΠΕΝ/ΔΕΣΕΔΠ/57771/774/14-6-2021 Εγκύκλιο, βάσει της οποίας ορίστηκαν οι τεχνικές οδηγίες των Επιχειρησιακών Σχεδίων για την εξασφάλιση κοινόχρηστων και κοινωφελών χώρων.*

*Δυνητικοί Δικαιούχοι της δράσης εκπόνησης του Ε.Σ.Ε.Κ.Κ. είναι όλοι οι Ο.Τ.Α. α΄ βαθμού της χώρας ενώ το Χωρικό πεδίο εφαρμογής της εν λόγω δράσης είναι τα διοικητικά όρια του δυνητικού δικαιούχου.*

*Για να θεωρηθεί μια πρόταση πλήρης και να ενταχθεί θα πρέπει να πληρούνται τα παραπάνω κριτήρια στο σύνολό τους.*

***ΟΙΚΟΝΟΜΙΚΑ ΣΤΟΙΧΕΙΑ ΠΡΟΣΚΛΗΣΗΣ***

*Το συνολικό ύψος χρηματοδότησης ανέρχεται σε 12.411.160,00 ευρώ για τα έτη 2021 και 2022 ενώ οι Δήμοι μπορούν να υποβάλλουν μόνο ένα (1) αίτημα για το σύνολο της χωρικής τους αρμοδιότητας*

***ΣΤΟΙΧΕΙΑ ΠΡΟΤΑΣΗΣ ΔΗΜΟΥ ΛΕΒΑΔΕΩΝ KAI ΠΡΟΥΠΟΛΟΓΙΣΜΟΣ***

*Ο Δήμος Λεβαδέων φιλοδοξεί να ενταχθεί στο Χρηματοδοτικό Πρόγραμμα «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» με τίτλο «Επιχειρησιακό σχέδιο για την εξασφάλιση κοινόχρηστων και κοινωφελών χώρων-Ε.Σ.Ε.Κ.Κ.». Στο Δήμο Λεβαδέων κρίνεται αναγκαία η καταγραφή και κατηγοριοποίηση των χαρακτηρισμένων από το Σχέδιο Πόλης κοινόχρηστων και κοινωφελών χώρων για τους οποίους δεν έχει συντελεστεί απαλλοτρίωση.*

*Σύμφωνα με τον Οδηγό του Προγράμματος ο προϋπολογισμός της πρότασης προσδιορίζεται αναλυτικά κατά βήματα ως εξής:*

*i. για δήμους με πληθυσμό έως 5.000 κατοίκους = 5.000€ πλέον Φ.Π.Α.*

*ii. για δήμους με πληθυσμό από 5.000 έως 10.000 κατοίκους = 10.000€ πλέον Φ.Π.Α.*

*iii. για δήμους με πληθυσμό από 10.000 κατοίκους και πάνω, για τον υπολογισμό της αμοιβής εφαρμόζεται ο μαθηματικός τύπος Α = 20.000€ + κ\*40.000€, όπου η τιμή Α είναι η μέγιστη αμοιβή του Αναδόχου, ενώ ο συντελεστής Κ καθορίζεται με πληθυσμιακά κριτήρια βάσει του παρακάτω Πίνακα:*

|  |  |
| --- | --- |
| *Πληθυσμός* | *Τιμή Κ* |
| *Από 10.001 έως 30.000* | *0,3* |
| *Από 30.001 έως 50.000* | *0,5* |
| *Από 50.001 έως 100.000* | *0,7* |
| *Πάνω από 100.000* | *1* |

*Σύμφωνα επομένως με τον παραπάνω Πίνακα, ο προϋπολογισμός της Πρότασης του Δήμου Λεβαδέων ανέρχεται στα* ***40.000 ευρώ πλέον Φ.Π.Α.***

*Κατόπιν όλων των παραπάνω παρακαλούμε όπως εισηγηθείτε στο Σώμα τη λήψη απόφασης για:*

1. *Συμμετοχή του Δήμου Λεβαδέων στην Πρόσκληση του «Πράσινου Ταμείου» του Υπουργείου Περιβάλλοντος & Ενέργειας με Α.Π. 4559/28-06-2021 και δέσμευση για την αναμόρφωση του προϋπολογισμού και την εγγραφή της υποβαλλόμενης πρότασης σε κωδικό, εφόσον αυτή εγκριθεί.*
2. *Κάλυψη από ίδιους πόρους του επιπλέον ποσού σε περίπτωση που ο προϋπολογισμός της υποβαλλόμενης πρότασης είναι μεγαλύτερος από το ανώτατο ποσό χρηματοδότησης.*
3. *Εξουσιοδότηση στον Δήμαρχο Λεβαδέων για την υποβολή του αιτήματος και υπογραφή όλων των σχετικών και απαραίτητων εγγράφων για το σκοπό αυτό.*
4. *Να ορισθεί ως Διευθύνουσα Υπηρεσία η* ***ΥΔΟΜ ΔΗΜΟΥ ΛΕΒΑΔΕΩΝ***

Η Οικονομική Επιτροπή λαμβάνοντας υπόψη :

* Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010
* Την με Α.Π. 4559/28-06-2021 Πρόσκληση του «Πράσινου Ταμείου» του Υπουργείου Περιβάλλοντος & Ενέργειας
* Την υπ αριθμ. πρωτ. 481/29-03-2022 εισήγηση της Δ/νσης Πολεοδομίας – Τμήμα Δόμησης και Πολεοδομικών Εφαρμογών του Δήμου Λεβαδέων που είχε διανεμηθεί
* Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα
* αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)
* Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»
* Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

1.Την έγκριση της Συμμετοχής του Δήμου Λεβαδέων στην Πρόσκληση του «Πράσινου Ταμείου» του Υπουργείου Περιβάλλοντος & Ενέργειας με Α.Π. 4559/28-06-2021 και της δέσμευσης για την αναμόρφωση του προϋπολογισμού και την εγγραφή της υποβαλλόμενης πρότασης σε κωδικό, εφόσον αυτή εγκριθεί.

2.Εγκρίνει την κάλυψη από ίδιους πόρους του επιπλέον ποσού σε περίπτωση που ο προϋπολογισμός της υποβαλλόμενης πρότασης είναι μεγαλύτερος από το ανώτατο ποσό χρηματοδότησης.

3.Εξουσιοδοτεί τον Δήμαρχο Λεβαδέων Λεβαδέων κ. Ταγκαλέγκα Ιωάννη για την υποβολή του αιτήματος και υπογραφή όλων των σχετικών και απαραίτητων εγγράφων για το σκοπό αυτό.

4.Ορίζει ως Διευθύνουσα Υπηρεσία την **ΥΔΟΜ ΔΗΜΟΥ ΛΕΒΑΔΕΩΝ.**

**Η απόφαση πήρε αριθμό 136/2022.**

Ο ΠΡΟΕΔΡΟΣ Λιβαδειά 16-05-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6.Πούλος Ευάγγελος

7.Μπράλιος Νικόλαος

8.Τουμαράς Βασίλειος